Document ID: 32006R0945

Title and Content:
ΚΑΝΟΝΙΣΜΌΣ (ΕΚ) αριθ. 945/2006 ΤΗΣ ΕΠΙΤΡΟΠΉΣ της 26ης Ιουνίου 2006 για την τροποποίηση του κανονισμού (ΕΚ) αριθ. 1342/2003 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1), και ιδίως το άρθρο 10 παράγραφος 2, Εκτιμώντας τα ακόλουθα: (1) Στα άρθρα 11α και 11γ του κανονισμού (ΕΚ) αριθ. 1785/2003 καθορίζονται οι μηχανισμοί υπολογισμού και περιοδικού καθορισμού των εισαγωγικών δασμών αποφλοιωμένου ρυζιού του κωδικού ΣΟ 1006 20 και του λευκασμένου ρυζιού ή του ημιλευκασμένου ρυζιού του κωδικού ΣΟ 1006 30. (2) Για την αποφυγή της διαταραχής της λειτουργίας των εν λόγω μηχανισμών από καταχρηστικές αιτήσεις πιστοποιητικών εισαγωγής, κρίνεται σκόπιμο να καθοριστεί, στον κανονισμό (ΕΚ) αριθ. 1342/2003 της Επιτροπής (2), το ύψος της εγγύησης που αφορά τα πιστοποιητικά εισαγωγής αποφλοιωμένου ρυζιού, ημιλευκασμένου ρυζιού και λευκασμένου ρυζιού σε αρκετά υψηλό επίπεδο. (3) Ως εκ τούτου, πρέπει να τροποποιηθεί ο κανονισμός (ΕΚ) αριθ. 1342/2003 αναλόγως. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 12 του κανονισμού (ΕΚ) αριθ. 1342/2003, προστίθεται το ακόλουθο στοιχείο αα): «αα) 30 ευρώ ανά τόνο, κατά παρέκκλιση του στοιχείου α), για τα προϊόντα των κωδικών ΣΟ 1006 20 και 1006 30, εφόσον πρόκειται για πιστοποιητικά εισαγωγής.». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιουλίου 2006. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Ιουνίου 2006.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 3156
5360

EuroVoc IDs (Expanded): 3156
5360

Dataset Source: meu

Split: train